CELEX: 32019D1291
Language: mt
Date: 2019-07-30 00:00:00
Title: Deċiżjoni ta' Implimentazzjoni tal-Kummissjoni (UE) 2019/1291 tat-30 ta' Lulju 2019 dwar il-konformità tar-rata għal kull unità għall-2019 għaż-żona tal-imposti tal-Iżvizzera mar-Regolamenti ta' Implimentazzjoni (UE) Nru 390/2013 u (UE) Nru 391/2013 (notifikata bid-dokument C(2019) 5532) (Test b'rilevanza għaż-ŻEE.)

1.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 203/8
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/1291
         tat-30 ta' Lulju 2019
         dwar il-konformità tar-rata għal kull unità għall-2019 għaż-żona tal-imposti tal-Iżvizzera mar-Regolamenti ta' Implimentazzjoni (UE) Nru 390/2013 u (UE) Nru 391/2013
         
            
               (notifikata bid-dokument C(2019) 5532)
            
         
         (It-testi bil-Ġermaniz, bil-Franċiż u bit-Taljan biss huma awtentiċi)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (“il-Ftehim”) (1),
         Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta' Marzu 2004 dwar il-forniment ta' servizzi ta' navigazzjoni tal-ajru fl-ajru uniku Ewropew (ir-Regolament tal-forniment ta' servizz) (2), u b'mod partikolari l-Artikolu 15(4) tiegħu,
         Wara li kkunsidrat ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru (3), u b'mod partikolari il-punt (d) tal-Artikolu (17)(1) tiegħu,
         Billi:
         
                     (1)
                  
                  
                     Ir-Regolament ta' Implimentazzjoni (UE) Nru 391/2013 jistabbilixxi skema komuni ta' imposti għas-servizzi tan-navigazzjoni bl-ajru. L-iskema komuni ta' imposti hija element integrali biex jintlaħqu l-objettivi tal-iskema ta' prestazzjoni kif stabbilit fl-Artikolu 11 tar-Regolament (KE) Nru 549/2004 tal-Parlament Ewropew u tal-Kunsill (4) u fir-Regolament ta' Implimentazzjoni tal-Kummissjoni (UE) Nru 390/2013 (5).
                  
               
                     (2)
                  
                  
                     Id-Deċiżjoni ta' Implimentazzjoni tal-Kummissjoni 2014/132/UE (6) tistabbilixxi l-miri tal-prestazzjoni għall-Unjoni kollha, inkluż il-mira tal-kosteffiċjenza tas-servizzi tan-navigazzjoni bl-ajru en route, espressa fi spejjeż unitarji ddeterminati għall-forniment ta' dawk is-servizzi, għat-tieni perjodu ta' referenza għall-perjodu 2015-2019.
                  
               
                     (3)
                  
                  
                     Skont il-punti (b) u (c) tal-Artikolu 17(1) tar-Regolament ta' Implimentazzjoni (UE) Nru 391/2013, il-Kummissjoni għandha tivvaluta r-rati unitarji tal-2019 għaż-żoni tal-imposti ppreżentati mill-Istati Membri lill-Kummissjoni sal-1 ta' Ġunju 2018 f'konformità mal-Artikolu 9(1) u (2) ta' dak ir-Regolament ta' Implimentazzjoni. Dik il-valutazzjoni għandha x'taqsam mal-konformità ta' dawk ir-rati unitarji mar-Regolamenti ta' Implimentazzjoni (UE) Nru 390/2013 u (UE) Nru 391/2013.
                  
               
                     (4)
                  
                  
                     Il-Kummissjoni wettqet il-valutazzjoni tagħha tar-rata unitarja għall-2019 bl-għajnuna tal-Unità tar-Rieżami tal-Prestazzjoni tal-Eurocontrol u tal-Uffiċċju Ċentrali tal-Imposti tar-Rotot tal-Eurocontrol, permezz tad-data u tal-informazzjoni addizzjonali mogħtija mill-Istati Membri u mill-Iżvizzera sal-1 ta' Novembru 2018.
                  
               
                     (5)
                  
                  
                     Abbażi ta' dik il-valutazzjoni u filwaqt li titqies il-ħtieġa għal konsistenza tal-miri tal-prestazzjoni tal-Blokk ta' Spazju tal-Ajru Funzjonali tal-Ewropa Ċentrali (FABEC) skont l-Artikolu 11(3)(c) tar-Regolament (KE) Nru 549/2004, il-Kummissjoni sabet li, skont il-punt (d) tal-Artikolu 17(1) tar-Regolament ta' Implimentazzjoni (UE) Nru 391/2013, u mingħajr preġudizzju tal-Artikolu 16 tar-Regolament (KE) Nru 550/2004, ir-rata unitarja għaż-żoni tal-imposti en route għall-2019 ippreżentati mill-Iżvizzera hija konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013.
                  
               
                     (6)
                  
                  
                     Skont l-Artikolu 17(1) tar-Regolament ta' Implimentazzjoni (UE) Nru 391/2013, ir-rati unitarji huma stabbiliti fil-munita nazzjonali. Għalhekk, ir-rati unitarji stabbiliti f'din id-Deċiżjoni jenħtieġ li jiġu ppreżentati bil-Frank Żvizzeru.
                  
               
                     (7)
                  
                  
                     Il-Kummissjoni infurmat lill-Iżvizzera dwar din id-Deċiżjoni u tatha l-opportunità biex tikkummenta dwarha, skont l-Artikolu 19(2) tal-Ftehim,
                  
               ADOTTAT DIN ID-DEĊIŻJONI:
         
            Artikolu 1
            Ir-rata unitarja għall-2019 ta' CHF 106,33 fiż-żona tal-imposti en route tal-Iżvizzera hija konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013.
         
         
            Artikolu 2
            Din id-Deċiżjoni hija indirizzata lill-Konfederazzjoni Żvizzera.
         
         
            Magħmul fi Brussell, it-30 ta' Lulju 2019.
            
               
                  Għall-Kummissjoni
               
               Violeta BULC
               
                  Membru tal-Kummissjoni
               
            
         
         
            (1)  ĠU L 114, 30.4.2002, p. 73.
         
            (2)  ĠU L 96, 31.3.2004, p. 10.
         
            (3)  ĠU L 128, 9.5.2013, p. 31.
         
            (4)  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (ĠU L 196, 31.3.2004, p. 1).
         
            (5)  Ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
         
            (6)  Id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).